               AN COIMISIÚN EORPACH
            An Bhruiséil,15.10.2021
            COM(2021) 635 final
            2021/0329(NLE)

            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh, laistigh de Chomhchoiste LEE i dtaca le leasú ar Phrótacal 31 maidir le comhar i réimsí ar leith lasmuigh de na ceithre shaoirse agus ar Phrótacal 37 ina bhfuil an liosta dá bhforáiltear in Airteagal 101 a ghabhann le Comhaontú LEE (Clár Spáis an Aontais Eorpaigh)
            (Téacs atá ábhartha maidir le LEE)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste LEE i dtaca leis an gCinneadh ón gComhchoiste a bhfuil sé beartaithe a ghlacadh i dtaca le leasú ar Phrótacal 31 (maidir le comhar i réimsí ar leith lasmuigh de na ceithre shaoirse) agus Prótacal 37 (ina bhfuil an liosta dá bhforáiltear in Airteagal 101) a ghabhann le Comhaontú LEE

               2.Comhthéacs an togra

               2.1.Comhaontú LEE

               Leis an gComhaontú ar an Limistéar Eorpach Eacnamaíoch (‘Comhaontú LEE’) ráthaítear cearta agus oibleagáidí comhionanna laistigh den Mhargadh Inmheánach le haghaidh saoránach agus le haghaidh oibreoirí eacnamaíocha in LEE. Déantar foráil ann maidir le cuimsiú reachtaíochta de chuid an Aontais lena gcumhdaítear na ceithre shaoirse ar fud na 30 Stát in LEE, mar atá na Ballstáit den Aontas, an Iorua, an Íoslainn agus Lichtinstéin. Thairis sin, cumhdaítear le Comhaontú LEE comhar i réimsí tábhachtacha eile amhail taighde agus forbairt, oideachas, beartas sóisialta, an comhshaol, cosaint tomhaltóirí, turasóireacht agus cultúr, a dtugtar beartais ‘tionlacain agus chothrománacha’ orthu i dteannta a chéile. Tháinig an Comhaontú i bhfeidhm an 1 Eanáir 1994. Is páirtí sa Chomhaontú é an tAontas Eorpach in éineacht lena Bhallstáit.

               2.2.Comhchoiste LEE

               Tá Comhchoiste LEE freagrach as Comhaontú LEE a bhainistiú. Is fóram é chun tuairimí a bhaineann le feidhmiú Chomhaontú LEE a mhalartú. Is de chomhthoil a ghlactar cinntí ón gComhchoiste.  I gcomhréir le Conradh Liospóin, is í an tSeirbhís Eorpach Gníomhaíochta Seachtraí atá freagrach as ábhair LEE a chomhordú ar thaobh an Aontais.

               2.3.An gníomh atá beartaithe ag Comhchoiste LEE

               Táthar ag súil go nglacfaidh Comhchoiste LEE an Cinneadh ó Chomhchoiste LEE (‘an gníomh atá beartaithe’) maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse.

               Is é is cuspóir don ghníomh atá beartaithe comhar na bPáirtithe Conarthacha i gComhaontú LEE a leathnú chun rannpháirtíocht Stáit CSTE LEE i gClár Spáis an Aontais Eorpaigh a chumhdach. Dá bhrí sin, déanfar Rialachán (AE) 2021/696
                  1
                a ionchorprú i gComhaontú LEE.

                  Ós rud é nár léirigh Lichtinstéin gur spéis léi a bheith rannpháirteach i gClár Spáis an Aontais Eorpaigh, baineann an dréacht-Chinneadh ó Chomhchoiste LEE leis an Iorua agus an Íoslainn amháin.

               I gcomhréir le beartas buiséadach an Aontais, ní féidir a bheith rannpháirteach in aon chor i ngníomhaíocht de chuid an Aontais go dtí go n‑íocfar an ranníocaíocht airgeadais chomhfhreagrach. Is féidir an ranníocaíocht a dhéanamh, áfach, tar éis ghlacadh an dréacht-Chinnidh seo ón gComhairle agus tar éis don Choimisiún Eorpach glao an Aontais ar chistí a bhunú agus é a chur faoi bhráid Stáit CSTE LEE.

               Dá bhrí sin, chun an bhearna a líonadh le haghaidh na tréimhse idir an 1 Eanáir 2021 agus an t‑am a gheofar an ranníocaíocht thuasluaite, beidh feidhm chúlghabhálach ag an dréacht-Chinneadh ón gComhchoiste ón 1 Eanáir 2021 ar aghaidh. Leis an éifeacht chúlghabhálach sin, ní dhéantar difear do chearta ná d’oibleagáidí na ndaoine lena mbaineann, agus déantar prionsabal an ionchais dhlisteanaigh a urramú.

               Beidh an gníomh atá beartaithe ina cheangal ar na páirtithe i gcomhréir le hAirteagail 103 agus 104 de Chomhaontú LEE.

               3.An seasamh atá le glacadh thar ceann an Aontais

               Cuireann an Coimisiún an dréacht-Chinneadh ó Chomhchoiste LEE faoi bhráid na Comhairle lena ghlacadh mar sheasamh an Aontais. Cuirfidh an Coimisiún é i láthair Chomhchoiste LEE a luaithe is féidir.

               Maidir le hábhar agus cineál dhréacht an Chinnidh ó Chomhchoiste LEE atá i gceangal, téitear thar an méid ar féidir a mheas nach bhfuil ann ach coigeartuithe teicniúla de réir Rialachán Uimh. 2894/94 ón gComhairle
                  2
               . Dá bhrí sin, is í an Chomhairle a bhunóidh seasamh an Aontais.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear i gcoincheap ‘na ngníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  3
               .

               4.1.2.Feidhm maidir leis an gcás seo

               Is comhlacht é Comhchoiste LEE a cuireadh ar bun le Comhaontú LEE. An gníomh a iarrtar ar Chomhchoiste LEE a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ceangailteach faoin dlí idirnáisiúnta i gcomhréir le hAirteagail 103 agus 104 de Chomhaontú LEE.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe. Dá bhrí sin, is é Airteagal 218(9) CFAE an bunús dlí don nós imeachta maidir leis an gcinneadh atá beartaithe i gcomhar le hAirteagal 1(3) de Rialachán Uimh. 2894/94 ón gComhairle maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.

               4.2.2.Feidhm maidir leis an gcás seo

               Comhfhreagróidh an bunús dlí substainteach atá leis an gcinneadh atá beartaithe don bhunús dlí substainteach atá leis an ngníomh dlí a dhéanann sé a ionchorprú i gComhaontú LEE. Tá Clár Spáis an Aontais Eorpaigh bunaithe ar Airteagal 189(2) CFAE. Dá bhrí sin, ba cheart Airteagal 189(2) CFAE a bheith ina bhunús dlí substainteach freisin le haghaidh an chinnidh atá beartaithe.

               4.3.Conclúid

               Ba cheart Airteagal 189(2) CFAE, i gcomhar le hAirteagal 218(9) CFAE agus Airteagal 1(3) de Rialachán Uimh. 2894/94 ón gComhairle maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch, a bheith ina mbunús dlí le haghaidh an chinnidh atá beartaithe.

               5.Impleachtaí Buiséadacha

                  Déanfaidh an Iorua agus an Íoslainn ranníocaíocht airgeadais i leith Bhuiséad an Aontais. Socrófar an méid cruinn i gcomhréir le forálacha Chomhaontú LEE, tar éis ghlacadh an dréacht-Chinnidh seo ón gComhairle.

               6.Foilsiú an ghnímh atá beartaithe

               Le gníomh Chomhchoiste LEE, leasófar Prótacal 31 a ghabhann le Comhaontú LEE maidir le comhar i réimsí ar leith lasmuigh de na ceithre shaoirse, agus dá bhrí sin is gníomh é is iomchuí a fhoilsiú in Iris Oifigiúil an Aontais Eorpaigh tar éis a ghlactha.

               2021/0329 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh, laistigh de Chomhchoiste LEE i dtaca le leasú ar Phrótacal 31 maidir le comhar i réimsí ar leith lasmuigh de na ceithre shaoirse agus ar Phrótacal 37 ina bhfuil an liosta dá bhforáiltear in Airteagal 101 a ghabhann le Comhaontú LEE

                  (Clár Spáis an Aontais Eorpaigh)

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 189(2) de, i gcomhar le hAirteagal 218(9) de,

               Ag féachaint do Rialachán (CE) 2894/94 ón gComhairle an 28 Samhain 1994 maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch
                  4
               , agus go háirithe Airteagal 1(3) de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Tháinig an Comhaontú ar an Limistéar Eorpach Eacnamaíoch
                  5
                (‘Comhaontú LEE’) i bhfeidhm an 1 Eanáir 1994.

               (2)De bhun Airteagal 98 de Chomhaontú LEE, féadfaidh Comhchoiste LEE cinneadh a dhéanamh Prótacail 31 agus 37 a ghabhann le Comhaontú LEE, inter alia, a leasú, prótacail ina bhfuil forálacha maidir le comhar i réimsí ar leith lasmuigh de na ceithre shaoirse agus maidir leis an liosta dá bhforáiltear in Airteagal 101 faoi seach.

               (3)Tá Rialachán (AE) 2021/696 ó Pharlaimint na hEorpa agus ón gComhairle
                  6
                le hionchorprú i gComhaontú LEE. Ní bhaineann an leasú sin ach leis an Iorua agus leis an Íoslainn.

               (4)Ba cheart, dá bhrí sin, Prótacal 31 (maidir le comhar i réimsí ar leith lasmuigh de na ceithre shaoirse) agus Prótacal 37 (ina bhfuil an liosta dá bhforáiltear in Airteagal 101) a ghabhann le Comhaontú LEE, a leasú dá réir.

               (5)Ba cheart, dá bhrí sin, seasamh an Aontais i gComhchoiste LEE a bhunú ar an dréacht-Chinneadh ó Chomhchoiste LEE a leagtar amach san Iarscríbhinn a ghabhann leis an gCinneadh seo,

               TAR ÉIS AN CINNEADH SEO A GHLACADH:

               Airteagal 1

               I dtaca leis an seasamh atá le glacadh, thar ceann an Aontais, laistigh de Chomhchoiste LEE maidir leis an leasú atá beartaithe ar Phrótacal 31 (maidir le comhar i réimsí ar leith lasmuigh de na ceithre shaoirse) agus ar Phrótacal 37 (ina bhfuil an liosta dá bhforáiltear in Airteagal 101) a ghabhann le Comhaontú LEE, bunófar é ar an dréachtchinneadh ó Chomhchoiste LEE atá i gceangal leis an gCinneadh seo.

               Airteagal 2

               Tiocfaidh an Cinneadh seo i bhfeidhm ar dháta a ghlactha.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear Clár Spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE, IO L 170, 12.5.2021, lch. 69.

                     (2)

                        Rialachán (CE) Uimh. 2894/94 ón gComhairle an 28 Samhain 1994 maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch, (IO L 305, 30.11.1994, lgh. 6–8)

                     (3)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        IO L 305, 30.11.1994, lch. 6.

                     (5)

                        IO L 1, 3.1.1994, lch. 3.

                     (6)

                        Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear Clár Spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE, IO L 170, 12.5.2021, lch. 69.

    ---documentbreak---

               AN COIMISIÚN EORPACH
            An Bhruiséil,15.10.2021
            COM(2021) 635 final

            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh, laistigh de Chomhchoiste LEE i dtaca le leasú ar Phrótacal 31 maidir le comhar i réimsí ar leith lasmuigh de na ceithre shaoirse agus ar Phrótacal 37 ina bhfuil an liosta dá bhforáiltear in Airteagal 101 a ghabhann le Comhaontú LEE (Clár Spáis an Aontais Eorpaigh)

               IARSCRÍBHINN

               CINNEADH Ó CHOMHCHOISTE LEE

               Uimh. […]

               an […]

               lena leasaítear Prótacal 31 (maidir le comhar i réimsí ar leith lasmuigh de na ceithre shaoirse) agus Prótacal 37 (ina bhfuil an liosta dá bhforáiltear in Airteagal 101) a ghabhann le Comhaontú LEE,

               TÁ COMHCHOISTE LEE,

               Ag féachaint don Chomhaontú ar an Limistéar Eorpach Eacnamaíoch (‘Comhaontú LEE’), agus go háirithe Airteagail 86 agus 98 de,

               De bharr an méid seo a leanas:

               (1)Is iomchuí comhar na bPáirtithe Conarthacha i gComhaontú LEE a leathnú chun Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear Clár Spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE
                  1
                a chuimsiú.

               (2)Maidir le rannpháirtíocht Stáit CSTE sna gníomhaíochtaí ar de thoradh Rialachán (AE) 2021/696 iad, is iomchuí go gcuirfear an rannpháirtíocht sin ar bun ón 1 Eanáir 2021, gan beann ar an tráth a ghlacfar an Cinneadh seo nó ar cé acu a thugtar nó nach dtugtar fógra faoi chomhlíonadh na gceanglas bunreachtúil le haghaidh an Chinnidh seo, más ann dóibh, tar éis an 10 Iúil 2021.

               (3)Ba cheart eintitis arna mbunú i Stáit CSTE a bheith i dteideal páirt a ghlacadh i ngníomhaíochtaí a gcuirfear tús leo roimh theacht i bhfeidhm an Chinnidh seo. Na costais a thabhaítear i leith na ngníomhaíochtaí sin, a gcuirfear tús lena gcur chun feidhme tar éis an 1 Eanáir 2021, féadfar a mheas go bhfuil siad incháilithe faoi na coinníollacha céanna is infheidhme maidir leis na costais a thabhaíonn eintitis arna mbunú i mBallstáit den Aontas ar choinníoll go dtiocfaidh an Cinneadh seo i bhfeidhm roimh dheireadh na gníomhaíochta lena mbaineann.

               (4)Leagtar amach i gComhaontú LEE, agus go háirithe in Airteagal 81 de, na coinníollacha maidir le rannpháirtíocht Stáit CSTE agus a gcuid institiúidí, gnóthas, eagraíochtaí agus náisiúnach i gcláir an Aontais Eorpaigh.

               (5)Aithníonn na Páirtithe Conarthacha an comhar foirmiúil atá ann cheana i gcláir spáis éagsúla an Aontais. Is mian leo cur leis an gcomhpháirtíocht láidir sin agus an comhar a leathnú chuig comhpháirteanna ábhartha uile an chláir nua spáis.

               (6)A mhéid a bhaineann le rannpháirtíocht na hIorua, ba cheart aird a thabhairt freisin ar an gComhaontú Comhair maidir le Loingseoireacht Satailíte idir an tAontas Eorpach agus a Bhallstáit agus Ríocht na hIorua
                  2
               .

               (7)Ba cheart, dá bhrí sin, Prótacail 31 agus 37 a ghabhann le Comhaontú LEE a leasú dá réir chun go mbeidh an comhar leathnaithe sin in ann a bheith ann ón 1 Eanáir 2021,

               TAR ÉIS AN CINNEADH SEO A GHLACADH:

               Airteagal 1

               Cuirtear an méid seo a leanas isteach i ndiaidh mhír 8d d’Airteagal 1 de Phrótacal 31 a ghabhann le Comhaontú LEE:

               ‘8e.(a)Glacfaidh Stáit CSTE, amhail ón 1 Eanáir 2021, páirt sna gníomhaíochtaí a d’fhéadfadh a bheith mar thoradh ar an ngníomh Comhphobail seo a leanas agus sna gníomhaíochtaí i nGníomhaireacht an Aontais Eorpaigh um an gClár Spáis, dá ngairtear ‘an Ghníomhaireacht’ anseo feasta cé is moite de ghníomhaíochtaí GOVSATCOM agus de ghníomhaíochtaí SSA SST, arna gcur ar bun leis an ngníomh Comhphobail seo a leanas:

               -32021 R 0696: Rialachán (AE) 2021/696 ó Pharlaimint na hEorpa agus ón gComhairle an 28 Aibreán 2021 lena mbunaítear Clár Spáis an Aontais agus Gníomhaireacht an Aontais Eorpaigh um an gClár Spáis agus lena n‑aisghairtear Rialacháin (AE) Uimh. 912/2010, (AE) Uimh. 1285/2013 agus (AE) Uimh. 377/2014 agus Cinneadh Uimh. 541/2014/AE (IO L 170, 12.5.2021, lch. 69).

               (b)Déanfaidh Stáit CSTE ranníocaíochtaí airgeadais i leith na ngníomhaíochtaí dá dtagraítear faoi phointe (a) i gcomhréir le hAirteagal 82(1)(a) den Chomhaontú agus le Prótacal 32 a ghabhann leis an gComhaontú.

               (c)Cumhdófar freisin leis an ranníocaíocht airgeadais, dá dtagraítear faoi phointe (b), an costas a bhaineann le cuimsiú Stáit CSTE i misean EGNOS agus le cumhdach sheirbhísí EGNOS a leathnú ionas go gcuimseoidh sé críocha Stáit rannpháirteacha CSTE. Beidh leathnú an chumhdaigh sin faoi réir na féidearthachta teicniúla agus ní chuirfidh sé moill ar leathnú an chumhdaigh gheografaigh a thugtar le córas EGNOS ar fud chríocha na mBallstát atá san Eoraip ó thaobh a suímh gheografaigh.

               (d)Na costais a thabhaítear i leith na ngníomhaíochtaí a gcuirtear tús lena gcur chun feidhme tar éis an 1 Eanáir 2021, is féidir a mheas gur costais iad atá incháilithe amhail ó dháta tosaigh na gníomhaíochta arna shocrú sa chomhaontú deontais nó sa chinneadh deontais lena mbaineann, faoi na coinníollacha a leagtar síos ann, ar choinníoll go dtiocfaidh Cinneadh Uimh. XX/2021 ó Chomhchoiste LEE an xx 2021 [an Cinneadh seo] i bhfeidhm roimh dheireadh na gníomhaíochta.

               (e)Glacfaidh Stáit incháilithe CSTE páirt iomlán, gan ceart vótála, i mBord Riaracháin na Gníomhaireachta.

               (f)Glacfaidh Stáit incháilithe CSTE páirt, gan ceart vótála, i mBord um Chreidiúnú Slándála na Gníomhaireachta, maidir le codanna ábhartha den chlár agus beidh siad srianta i gcomhréir leis an mbeartas ‘ar bhonn riachtanais eolais’ arna bhunú leis an gclár.

               (g)Beidh pearsantacht dhlítheanach ag an nGníomhaireacht. I Stáit uile na bPáirtithe Conarthacha beidh an inniúlacht dhlíthiúil is fairsinge a thugtar do dhaoine dlítheanacha faoina ndlíthe ag an nGníomhaireacht.

               (h)Deonóidh Stáit CSTE pribhléidí agus díolúintí don Ghníomhaireacht agus dá foireann, pribhléidí agus díolúintí is coibhéiseach leis na pribhléidí agus na díolúintí i bPrótacal ar Phribhléidí agus Díolúintí an Aontais Eorpaigh.

               (i)De mhaolú ar Airteagal 12(2)(a) agus Airteagal 82(3)(a) de Choinníollacha Fostaíochta Sheirbhísigh Eile an Aontais Eorpaigh, náisiúnaigh Stáit CSTE a bhfuil a gcearta iomlána acu mar shaoránaigh, féadfaidh Stiúrthóir Feidhmiúcháin na Gníomhaireachta iad a fhostú faoi chonradh.

               (j)De mhaolú ar Airteagal 12(2)(e), Airteagal 82(3)(e) agus Airteagal 85(3) de Choinníollacha Fostaíochta Sheirbhísigh Eile an Aontais Eorpaigh, na teangacha dá dtagraítear in Airteagal 129(1) de Chomhaontú LEE, déanfaidh an Ghníomhaireacht iad a mheas mar theangacha de chuid an Aontais, i dtaca lena baill foirne, dá dtagraítear in Airteagal 55(1) den Chonradh ar an Aontas Eorpach.

               (k)De bhua Airteagal 79(3) den Chomhaontú, beidh feidhm ag Cuid VII (Forálacha Institiúideacha) den Chomhaontú, cé is moite de Ranna 1 agus 2 de Chaibidil 3, maidir leis an mír seo.

               (l)Beidh feidhm ag Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún, chun an Rialachán seo a chur i bhfeidhm, maidir le haon doiciméad de chuid na Gníomhaireachta a bhaineann le Stáit CSTE freisin.

               (m)Glacfaidh Stáit incháilithe CSTE páirt iomlán, gan ceart vótála, i gcoistí an Aontais a thugann cúnamh don Choimisiún Eorpach le bainistiú, forbairt agus cur chun feidhme comhpháirteanna Galileo, EGNOS, Copernicus agus fo-chomhpháirteanna SSA SWE agus SSA NEO de na gníomhaíochtaí dá dtagraítear faoi phointe (a).

               I gcomhréir leis an mbeartas ‘ar bhonn riachtanais eolais’ arna bhunú leis an gclár, cuirfear srian ar rannpháirtíocht na gcoistí sin sa chumraíocht slándála.

               (n)Díolmhófar Lichtinstéin ó bheith rannpháirteach sa chlár seo agus ón ranníocaíocht airgeadais a bhaineann leis.

               (o)Beidh an Íoslainn rannpháirteach sna gníomhaíochtaí seo a leanas de chuid an chláir agus déanfaidh sí ranníocaíocht airgeadais ina leith: EGNOS, Copernicus, agus fo-chomhpháirteanna SSA, is iad sin SWE agus NEO.’

               Airteagal 2

               Leasófar Prótacal 37 a ghabhann le Comhaontú LEE mar a leanas:

               1.Scriosfar téacs phointí 36 agus 37;

               2.cuirfear isteach na pointí seo a leanas:

               ‘43.Bord um Chreidiúnú Slándála Ghníomhaireacht an Aontais Eorpaigh um an gClár Spáis (Rialachán (AE) 2021/696 ó Pharlaimint na hEorpa agus ón gComhairle).

               44.Bord Riaracháin Ghníomhaireacht an Aontais Eorpaigh um an gClár Spáis (Rialachán (AE) 2021/696 ó Pharlaimint na hEorpa agus ón gComhairle).’.

               Airteagal 3

               Tiocfaidh an Cinneadh seo i bhfeidhm an lá tar éis an fhógra dheireanaigh faoi Airteagal 103(1) de Chomhaontú LEE
                  3*.

               Beidh feidhm aige ón 1 Eanáir 2021.

               Airteagal 4

               Foilseofar an Cinneadh seo i Roinn LEE, agus i bhForlíonadh LEE, d’Iris Oifigiúil an Aontais Eorpaigh.

               Arna dhéanamh sa Bhruiséil, […].

                  Thar ceann Chomhchoiste LEE

                  An tUachtarán

                  […]

                  Rúnaithe

                  Chomhchoiste LEE

                  […]

                     (1)

                        IO L 170, 12.5.2021, lch. 69.

                     (2)

                        IO L 283, 29.10.2010, lch. 12.

                     (3)
                  *
                        [Ní shonraítear aon cheanglas bunreachtúil.] [Sonraítear ceanglais bhunreachtúla.]


               AN COIMISIÚN EORPACH
            An Bhruiséil,8.11.2021
            COM(2021) 683 final
            2021/0356(BUD)

            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCiste Eorpach um Choigeartú don Domhandú d’Oibrithe Iomarcacha a shlógadh tar éis iarratas ón Spáinn – EGF/2021/004 ES / Aragón automotive

               MEABHRÁN MÍNIÚCHÁIN

               COMHTHÉACS AN TOGRA

               1.Na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú le haghaidh Oibrithe Iomarcacha (CED), is rialacha iad a leagtar síos i Rialachán (AE) 2021/691 ó Pharlaimint na hEorpa agus ón gComhairle an 28 Aibreán 2021 maidir leis an gCiste Eorpach um Choigeartú don Domhandú le haghaidh Oibrithe Iomarcacha agus lena n‑aisghairtear Rialachán (AE) Uimh. 1309/2013
                  1
                (dá ngairtear feasta Rialachán CED).

               2.An 26 Iúil 2021, rinne an Spáinn an t‑iarratas EGF/2021/004 ES/Aragón automotive a chur isteach, iarratas ar ranníocaíocht airgeadais ó CED, de dheasca iomarcaíochtaí san earnáil eacnamaíoch a aicmítear faoi Athbhreithniú 2 NACE, Rannán 29 (Monarú mótarfheithiclí, leantóirí agus leathleantóirí) in Aragón (ES24) na Spáinne, réigiún atá ar leibhéal 2 NUTS.

               3.Tar éis dó measúnú a dhéanamh ar an iarratas sin, tháinig an Coimisiún ar an gconclúid, i gcomhréir leis na forálacha uile is infheidhme sa Rialachán maidir le CED, gur comhlíonadh na coinníollacha maidir le ranníocaíocht airgeadais a dhámhachtain ó CED.

               ACHOIMRE AR AN IARRATAS

                        Iarratas ar CED

                        EGF/2021/004 ES/Aragón automotive

                        Ballstát

                        an Spáinn

                        An réigiún/na réigiúin lena mbaineann (leibhéal 2 NUTS
                           2
                        )

                        Aragón (ES24)

                        An dáta a cuireadh an t‑iarratas isteach

                        26 Iúil 2021

                        An dáta a admhaíodh go bhfuarthas an t‑iarratas

                        4 Lúnasa 2021

                        An dáta a iarradh faisnéis bhreise

                        9 Lúnasa 2021

                        An spriocdháta leis an bhfaisnéis bhreise a sholáthar

                        30 Lúnasa 2021

                        An spriocdháta leis an measúnú a chur i gcrích

                        10 Samhain 2021

                        An critéar idirghabhála

                        Airteagal 4(2)(b) den Rialachán maidir le CED

                        An líon fiontar lena mbaineann

                        50

                        An earnáil/na hearnálacha a bhaineann leis an ngníomhaíocht eacnamaíoch

                        (Rannán NACE Athbhreithniú 2)
                           3

                        Rannán 29 (Monarú mótarfheithiclí, leantóirí agus leathleantóirí)

                        An tréimhse thagartha (6 mhí):

                        1 Samhain 2020 – 1 Bealtaine 2021

                        An líon oibrithe a leagadh as a bpost le linn na tréimhse tagartha (a)

                        592

                        An líon oibrithe a leagadh as a bpost roimh an tréimhse thagartha nó ina diaidh (b)

                        460

                        An líon iomlán oibrithe a leagadh as a bpost (a + b)

                        1 052

                        An líon iomlán tairbhithe incháilithe

                        1 052

                        An líon iomlán tairbhithe ar a bhfuiltear ag díriú

                        320

                        An buiséad i gcomhair seirbhísí pearsantaithe (EUR)

                        1 600 280

                        An buiséad le CED
                           4
                         a chur chun feidhme (EUR)

                        0 052 500

                        Buiséad iomlán (EUR)

                        1 652 780

                        Ranníocaíocht ó CED (85 %) (EUR)

                        1 404 863

               MEASÚNÚ AR AN IARRATAS

               Nós imeachta

               4.An 26 Iúil 2021
                  5
               , chuir an Spáinn an t‑iarratas EGF/2021/004 ES/Aragón automotive isteach, is é sin faoi cheann 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir le CED. D'admhaigh an Coimisiún go bhfuair sé an t‑iarratas an 4 Lúnasa 2021, agus an 9 Lúnasa 2021 d'iarr sé ar an Spáinn faisnéis bhreise a sholáthar. Soláthraíodh an fhaisnéis bhreise sin laistigh de 15 lá oibre ón tráth a iarradh í. An spriocdháta 50 lá oibre ón tráth a fuarthas an t‑iarratas comhlánaithe, tréimhse ar lena linn ba cheart don Choimisiún críoch a chur leis an measúnú ar chomhlíontacht an iarratais leis na coinníollacha maidir le ranníocaíocht airgeadais a sholáthar, is spriocdháta é a rachaidh in éag an 10 Samhain 2021.

               Incháilitheacht an iarratais

               Na fiontair agus na tairbhithe lena mbaineann

               5.Baineann an t‑iarratas le 592 oibrí iomarcach san earnáil eacnamaíoch a aicmítear faoi Athbhreithniú 2 NACE, Rannán 29 (Monarú mótarfheithiclí, leantóirí agus leathleantóirí) i bhfiontair atá lonnaithe in Aragón (ES24), réigiún atá ar leibhéal 2 NUTS.

                        Na fiontair agus an líon daoine a leagadh as a bpost le linn na tréimhse tagartha

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        ArcelorMital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann‑Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        FlexNGate Aragón S.L.

                        3

                        TI Group Automotive Systems S.A.

                        61

                        Gestamp Aragón S.A.

                        4

                        Adient Automotive S.L.

                        2

                        Gestamp Manufacturing Autochasis S.L.

                        2

                        TriStone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        KDK-Dongkook Automotive Spain S.A.

                        15

                        Zfoam España SL

                        1

                        Líon iomlán na bhfiontar: 50

                        Líon iomlán na ndaoine a leagadh as a bpost:

                        592

                        Líon iomlán daoine féinfhostaithe a bhfuil deireadh tagtha lena ngníomhaíocht:

                        0

                        Líon iomlán oibrithe incháilithe agus daoine féinfhostaithe:

                        592

               Critéir idirghabhála

               6.Chuir an Spáinn an t‑iarratas isteach faoi na critéir idirghabhála in Airteagal 4(2)(b) den Rialachán maidir le CED, lena n‑éilítear 200 oibrí iomarcach ar a laghad a chur ar iomarcaíocht le linn tréimhse thagartha 6 mhí i bhfiontair atá ag oibriú san earnáil eacnamaíoch chéanna arna sainiú ag Rannán NACE Athbhreithniú 2, fiontair atá lonnaithe i réigiún amháin nó dhá réigiún thadhlacha arna sainiú ag NUTS leibhéal 2 i mBallstát. Bhí 592 oibrí iomarcach faoi Athbhreithniú 2 NACE, Rannán 29 (Monarú mótarfheithiclí, leantóirí agus leathleantóirí) in Aragón (ES24), réigiún atá ar leibhéal 2 NUTS.

               7.An tréimhse thagartha 6 mhí atá leis an iarratas, is tréimhse í a mhaireann ón 1 Samhain 2020 go dtí an 1 Bealtaine 2021.

               Iomarcaíochtaí agus scor na gníomhaíochta a ríomh

               8.Scor ghníomhaíochtaí na n‑oibrithe iomarcacha le linn na tréimhse tagartha, rinneadh é a ríomh ó dháta foirceanta de facto an chonartha fostaíochta nó ó dháta éaga an chonartha.

               Tairbhithe incháilithe

               9.I dteannta na n‑oibrithe a ndearnadh tagairt dóibh cheana féin, áirítear leis na tairbhithe incháilithe 460 oibrí iomarcach ar cuireadh deireadh lena ngníomhaíocht roimh an tréimhse thagartha 6 mhí nó ina diaidh. Chuir na hoibrithe sin uile deireadh lena ngníomhaíocht laistigh de na 6 mhí roimh thús na tréimhse tagartha an 1 Samhain 2020 agus/nó idir deireadh na tréimhse tagartha agus an lá roimh ghlacadh an togra seo. Is féidir nasc cúisíoch soiléir a dhéanamh amach leis an teagmhas a spreag scor ghníomhaíocht na n‑oibrithe iomarcacha le linn na tréimhse tagartha.

               10.Dá bhrí sin, is é 1 052 duine an líon iomlán tairbhithe incháilithe.

               Cur síos ar na teagmhais as ar eascair na hiomarcaíochtaí agus scor na gníomhaíochta

               11.Is iad an tionchar a bhí ag paindéim COVID-19 ar earnáil mótarfheithiclí na Spáinne agus an ganntanas leathsheoltóirí na teagmhais is cúis leis na hiomarcaíochtaí sin.

               12.Is é toradh a bhí ar na dianbhearta glasála a cuireadh i bhfeidhm sa Spáinn i Q2 2020 gur ciorraíodh gníomhaíochtaí agus seirbhísí eacnamaíocha neamhriachtanacha, rud ba chúis le clabhsúr a chur ar ghníomhaíocht tráchtála díoltóirí carranna agus ar tháirgeadh carranna ar bhonn sealadach.

               13.De réir na sonraí ó Confemetal
                  6
                agus ó Anfac
                  7
               , bhí tionchar suntasach ag an bpaindéim ar ghníomhaíocht agus ar láimhdeachas na bhfiontar atá ag obair san earnáil mótarfheithiclí sa Spáinn, tionchar as ar tháinig laghdú ar dhíolacháin (32.3 %)
                  8
               , ar tháirgeadh (18.9 %), agus ar láimhdeachas (11.3 %) in 2020 i gcomparáid le 2019, agus bhí iarmhairtí diúltacha aige sin ar an bhfostaíocht agus ar leachtacht na bhfiontar (mainneachtain íocaíochtaí, rochtain ar chreidmheas, etc.)
                  9
               .

               14.Tháinig laghdú ar tháirgeadh le haghaidh gach cineál feithicle in 2020.

                        2019

                        2020

                        Athrú 20/19
                           (%)

                        Carranna paisinéirí agus carranna easbhóthair

                        2 248 291

                        1 800 664

                        -19.9

                        Feithiclí tráchtala éadroma

                        524 504

                        430 616

                        -17.9

                        Feithiclí tionsclaíocha

                        49 837

                        36 905

                        -26.9

               Foinse: Anfac
                  10

               15.Le linn Eanáir-Meitheamh 2021, bhí táirgeadh feithiclí sa Spáinn (1.2 milliún aonad) fós níos ísle faoi 21.6 % ná an táirgeadh sa tréimhse chéanna in 2019. Bhí an táirgeadh i Meitheamh 2021 (172 696 aonad) níos ísle faoi 33.8 % i gcomparáid le Meitheamh 2019 agus 18.1 % i gcomparáid le Meitheamh 2020
                  11
               .

               16.De réir Anfac, tá an ganntanas leathsheoltóirí ar fud an domhain ag cur strus breise ar earnáil na gcarranna agus tá meath suntasach ag teacht ar tháirgeadh na gcarranna dá dheasca sin. Ag tús na bliana 2021, rinneadh réamh‑mheastachán go gcaillfí thart ar EUR 60 billiún san earnáil mótarfheithiclí de bharr ghéarchéim na sliseanna. Coigeartaíodh an figiúr sin suas go dtí os cionn EUR 90 billiún
                  12
               . Tá coinne ag an earnáil leis go leanfaidh an tsaincheist sin ar aghaidh i rith an chéad leath de 2022
                  13
               .

               17.B’éigean don earnáil stad de tháirgeadh carranna sa Spáinn nó é a laghdú mar gheall ar an dianghlasáil agus ar an nganntanas leathsheoltóirí
                  14
               , dá bhrí sin thosaigh monaróirí carranna ag úsáid scéimeanna oibre gearr-ama nó dhún siad an táirgeadh síos go sealadach, rud a d’fhág go raibh caillteanais post ina dhiaidh sin
                  15
               .

               Cur i bhfeidhm Chreat Cáilíochta an Aontais Eorpaigh um réamhaíocht ar athrú agus ar athstruchtúrú

               18.San iarratas a rinne an Spáinn, thuairiscigh sí an chaoi ar cuireadh san áireamh na moltaí a leagtar amach i gCreat Cáilíochta an Aontais Eorpaigh um réamhaíocht ar athrú agus athstruchtúrú. Dheimhnigh údaráis na Spáinne gur leanadh de ghníomhaíochtaí a dhéanamh chun próisis athstruchtúraithe a réamh‑mheas agus a bhainistiú níos fearr agus dhearbhaigh siad go ndearnadh na bearta sin.

               19.Cuireann an Spáinn i dtábhacht go ndéanann comhlachtaí poiblí faireachán ar phróisis athstruchtúraithe agus go mbainistíonn siad iarratais ar iomarcaíochtaí comhchoiteanna ach gan cead acu iad a údarú ná diúltú dóibh. Is féidir leis na comhlachtaí sin, áfach, cláir a chur ar bun lena gcuirfear cruthú post chun cinn i gcomhpháirtíocht le comhlachtaí áitiúla nó le comhlachtaí poiblí‑príobháideacha (gníomhaireachtaí ath‑shocrúcháin).

               20.Sula leagtar oibrithe as a bpost, téann comhpháirtithe sóisialta, fiontair agus ionadaithe oibrithe i mbun próisis chaibidlíochta, i gcomhréir leis an reachtaíocht náisiúnta, arb é is aidhm dóibh teacht ar chomhaontú maidir le hiomarcaíochtaí agus maidir leis na pleananna socrúcháin sheachtraigh a bheidh ina n‑oibleagáid dhlíthiúil ar an bhfiontar a leagfaidh 50 oibrí nó níos mó as a bpost san am céanna. Cuireann na pleananna socrúcháin sheachtraigh cúnamh cuardaigh poist, gairmthreoir agus gairmoiliúint ar fáil do na hoibrithe. Maireann na pleananna sin 6 mhí. Cuireann seirbhís fostaíochta phoiblí Aragon (INAEM) seirbhísí athshocrúcháin ar fáil do na hoibrithe iomarcacha nach bhfuil i dteideal na bpleananna socrúcháin sheachtraigh.

               21.Mar chuid den straitéis fostaíochta réigiúnach, reáchtálann INAEM cláir oiliúna éagsúla, amhail Detecta
                  16
                (oiliúint i gcomhar le hobair), oiliúint do dhaoine i bhfostaíocht ghníomhach
                  17
               , oiliúint (CTA)
                  18
                (is é atá in CTA ionad ardteicneolaíochtaí laistigh de INAEM a chuireann oiliúint a bhaineann le TFC agus teicneolaíochtaí closamhairc ar fáil).

               22.Maidir leis na gníomhaíochtaí a rinneadh cheana chun cúnamh a thabhairt do na hoibrithe iomarcacha, tá sé curtha in iúl ag an Spáinn go bhfuil rochtain tugtha ag INAEM do na hoibrithe ar a sheirbhísí ginearálta (tacaíocht um chuardach poist, comhairleoireacht ghairmiúil agus oiliúint – a bhaineann den chuid is mó le teastais ghairmoiliúna a fháil).

               An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta, sin agus ar an bhfostaíocht

               23.In Aragón, is é 2.42 % sciar earnáil na mótarfheithiclí den ghlanfhostaíocht, agus is é thart ar 6 % sciar na hearnála sin den OTI réigiúnach
                  19
               .

               24.De réir Institiúid Staidrimh Aragón (IAEST), ó mhí Feabhra 2021 go Meitheamh, tháinig laghdú 11 % ar líon na gcuardaitheoirí cláraithe poist in Aragón, ó 85 158 go 75 578
                  20
               . Mar sin féin, tá an dífhostaíocht atá cláraithe 26 % níos airde fós ná na leibhéil roimh an bpaindéim (60 000 cuardaitheoir poist i Meitheamh 2019)
                  21
               .

               25.I mí an Mheithimh 2021, is é a bhí sa ráta dífhostaíochta réigiúnaí 10.7 %
                  22
               , rud atá 3.6 phointe céatadáin níos airde ná meán an Aontais (7.1 %)
                  23
               .

               26.I measc na gcuardaitheoirí poist go léir in Aragón, is mná iad 60 % díobh (ardaítear an céatadán go 65 % mura gcuirtear san áireamh ach an grúpa daoine atá dífhostaithe go fadtéarmach). Ina theannta sin, tá 52 % de na cuardaitheoirí poist cláraithe dífhostaithe go fadtéarmach (>12 mhí), agus tá 49 % díobh sin os cionn 50 bliain d’aois
                  24
               .

               27.Ós rud é go mbaineann 40 % de na tairbhithe spriocdhírithe leis an aoisghrúpa 54+ agus gur mná iad trian de na hoibrithe a cuireadh ar iomarcaíocht, beidh tionchar ar leith ag na cásanna dífhostaíochta ar an dá chatagóir oibrithe sin atá faoi mhíbhuntáiste cheana féin ar an margadh saothair réigiúnach. Áitíonn na húdaráis réigiúnacha go mbeidh gá ag na hoibrithe a leagadh as a bpost le tacaíocht bhreise spriocdhírithe chun go mbeidh siad in ann poist nua a fháil.

               Na tairbhithe ar a bhfuiltear ag díriú agus na bearta atá beartaithe

               Na tairbhithe ar a bhfuiltear ag díriú

               28.Meastar gur 320 is líon do na hoibrithe iomarcacha a ghlacfaidh páirt sna bearta. Is mar seo a leanas atá an miondealú a rinneadh ar na hoibrithe sin de réir inscne, aoisghrúpa, agus an leibhéil oideachais atá acu:

                        Catagóir

                        An líon
                           tairbhithe a bhfuil coinne leo

                        Inscne:

                        Fir:

                        211

                        (65.9 %)

                        Mná:

                        109

                        (34.1 %)

                        Neamh‑dhénártha

                        0

                        (0.00 %)

                        Aoisghrúpa:

                        Faoi bhun 30 bliain:

                        31

                        (9.7 %)

                        30-54 bliana:

                        162

                        (50.6 %)

                        Os cionn 54 bliana:

                        127

                        (39.7 %)

                        Leibhéal oideachais

                        Meánoideachas íochtarach nó níos lú
                           25

                        111

                        (34.7 %)

                        Oideachas ard‑mheánscolaíochta
                           26
                         nó iar-mheánscolaíochta
                           27

                        151

                        (47.2 %)

                        An t‑oideachas treasach
                           28

                        58

                        (18.1 %)

               Bearta atá molta

               29.Seo a leanas na bearta atá i gceist leis na seirbhísí pearsantaithe a sholáthrófar do na hoibrithe iomarcacha:

               –Faisnéis ghinearálta agus seisiúin fáiltithe. Is é an seisiún faisnéise an chéad bheart a thairgfear do na tairbhithe ar a bhfuiltear ag díriú, agus áirítear ann faisnéis ghinearálta maidir leis an gcomhairleacht gairme atá ar fáil, mar aon le cláir oiliúna agus dreasachtaí. Sna seisiúin faisnéise aonair, áirítear próifíliú an rannpháirtí chomh maith le ceapadh an chomhairleora a bheidh ag tionlacan an oibrí le linn phróiseas an athfhostaithe.

               –Cuirfear gairmthreoir ar fáil trí sheisiúin ghrúpa agus trí sheisiúin aonair. Oibrithe ar suim leo a bheith féinfhostaithe, gheobhaidh siad seisiúin teagaisc, seisiúin ina bhféadfaí na nithe seo a leanas a chumhdach – pleanáil, staidéir féidearthachta a chur i gcrích, pleananna gnó a ullmhú, deiseanna maoinithe a shainaithint, etc.

               –Dianchúnamh i gcuardach poist. Le seisiúin dhésheachtainiúla gheobhaidh oibrithe eolas ar theicnící cuardaigh poist agus próisis earcaíochta. Cuimsítear sa bheart seo deiseanna fostaíochta áitiúla agus réigiúnaí a chuardach go gníomhach, agus meaitseáil post.

               –Oiliúint. Áireofar air sin (1) Oiliúint chothrománach, amhail scileanna boga agus scileanna digiteacha. (2) Athoiliúint ghairmiúil dóibh siúd a roghnaíonn a ngairm bheatha a atreorú lasmuigh d’earnáil na mótarfheithiclí, amhail lóistíocht, táthú, uirlisí thionscal 4.0 i dtimpeallachtaí táirgthe (eilimintí bunúsacha, fadhbanna agus próiseas cur chun feidhme maidir le feithiclí treoraithe uathoibrithe (AGV), Réaltacht Mhéadaithe agus Réaltacht Fíorúil (AR/VR) agus COBOTS
                  29
                sa táirgeadh), nó Lean Six Sigma (bainistíocht tionscadal). (3) Uas‑sciliú gairmoiliúna chun scileanna a bhfuil éileamh orthu in earnáil na mótarfheithiclí a theagasc, amhail rioscaí a chosc agus a bheith ag obair le cadhnraí HEV
                  30
               ; uathoibriú cibear-shlándála agus brath bagairtí; iniúchóir inmheánach cáilíochta in earnáil na mótarfheithiclí; Uirlisí AIAG ríthábhachtacha
                  31
               , ar uirlisí riachtanacha iad chun Córas Bainistíochta Cáilíochta don Tionscal Mótarfheithiclí a chur chun feidhme, lena n‑áirítear Pleanáil Ardcháilíochta Táirgí & Plean Rialaithe (APQP), Próiseas Formheasa Táirgthe Páirteanna (PPAP), Anailís ar Mhód agus Tionchar Mainneachtana (FMEA), Próiseas Rialú Staidrimh (SPC) agus Anailís ar Chóras Tomhais (MSA); etc.

               –Dreasachtaí. (1) Dreasacht rannpháirtíochta. Na hoibrithe a chríochnaíonn na bearta ar fad atá ina bplean comhaontaithe chun filleadh ar an obair, gheobhaidh siad cnapshuim EUR 500 (EUR 700 do rannpháirtithe a bhfuil freagrachtaí cúraim orthu); (2) Dreasachtaí socrúcháin. Gheobhaidh tairbhithe cnapshuim EUR 300 ach iad filleadh ar obair lena ngabhfaidh conradh 3 mhí ar a laghad. Is é is aidhm don dreasacht go spreagfar daoine le dul ag obair arís go tapa agus go bhfaighidh oibrithe scothaosta an spreagadh chomh maith le fanacht sa mhargadh saothair; (3) Ranníocaíocht le speansais taistil chun na hoibre. Is féidir leis na tairbhithe aisíocaíocht ar chostais iompair phoiblí nó EUR 0.19/ciliméadar a fháil nuair a dhéanann siad taisteal i gcarr príobháideach chun páirt a ghlacadh sna bearta.

               30.Socraíodh go mbeadh na bearta i gcomhréir le Straitéis Geilleagair Chiorclaigh na Spáinne
                  32
               . Leis an oiliúint chothrománach i scileanna digiteacha mar aon le cuid den oiliúint bheartaithe uas‑scilithe/athscilithe, déantar freastal ar an riachtanas na scileanna a scaipeadh a theastaíonn sa ré dhigiteach thionsclaíoch agus i ngeilleagar atá tíosach ar acmhainní, i gcomhréir le hAirteagal 7.2 den Rialachán maidir le CED.

               31.Is é atá i gceist le pacáiste comhordaithe na seirbhísí pearsanaithe atá beartaithe, pacáiste a bhfuil tuairisc air anseo, bearta gníomhacha maidir leis an margadh saothair laistigh de na bearta incháilithe a leagtar amach in Airteagal 7 den Rialachán maidir le CED. Na seirbhísí atá á mbeartú, ní seirbhísí iad a chuirfear in ionad bearta éighníomhacha cosanta sóisialta.

               32.Sholáthair an Spáinn an fhaisnéis a theastaíonn maidir le bearta atá éigeantach don fhiontar lena mbaineann de bhua an dlí náisiúnta nó de bhun comhaontuithe comhchoiteanna. Dheimhnigh sí nach dtiocfadh ranníocaíocht airgeadais ó CED in ionad na mbeart sin.

               Buiséad measta

               33.Is é EUR 1 652 780 luach na gcostas measta ina n‑iomláine, costais a chuimsíonn caiteachas EUR 1 600 280 ar sheirbhísí pearsantaithe agus caiteachas EUR 52 500 ar ghníomhaíochtaí ullmhúcháin, bainistíochta, faisnéise agus poiblíochta, mar aon le gníomhaíochtaí rialaithe agus tuairiscithe.

               34.Is é EUR 1 404 863 (85 % de na costais iomlána) an ranníocaíocht airgeadais iomlán a iarradh ar CED.

               35.Is le maoiniú ó sheirbhís fostaíochta poiblí Aragón (INAEM) a sholáthraítear an réamh‑mhaoiniú náisiúnta agus an cómhaoiniú náisiúnta.

                        Bearta

                        An líon measta rannpháirtithe

                        An costas measta in aghaidh an rannpháirtí
                        (EUR)
                           33

                        Costais mheasta iomlána

                        (EUR)
                           34

                        Seirbhísí pearsantaithe (bearta faoi Airteagal 7(2)(a) den Rialachán maidir le CED)

                        Seisiúin faisnéise ginearálta agus seisiúin fáiltithe.
                           (sensibilización y acogida)

                        320

                        374

                        119 680

                        Gairmthreoir
                           (orientación profesional)

                        320

                        800

                        256 000

                        Dianchúnamh i gcuardach poist
                           (intermediación laboral y búsqueda de empleo)

                        320

                        1 100

                        352 000

                        Oiliúint
                           (formación)

                        260

                        1 954

                        508 000

                        Fo-iomlán (a):

                        An céatadán den phacáiste de sheirbhísí pearsantaithe

                        –

                        1 235 680

                        (77.22 %)

                        Liúntais agus dreasachtaí (bearta faoi Airteagal 7(2)(b) den Rialachán maidir le CED)

                        Dreasachtaí
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Fo-iomlán (b):

                        An céatadán den phacáiste de sheirbhísí pearsantaithe:

                        –

                        364 600

                        (22.78 %)

                        Gníomhaíochtaí faoi Airteagal 7(5) den Rialachán maidir le CED

                        1. Gníomhaíochtaí ullmhúcháin

                        –

                        6 000

                        2. Bainistíocht

                        –

                        2 500

                        3. Faisnéis agus poiblíocht

                        –

                        2 000

                        4. Rialú agus tuairisciú

                        –

                        42 000

                        Fo-iomlán (c):

                        An céatadán de na costais iomlána:

                        –

                        52 500

                        (3.18 %)

                        Costais iomlána (a + b + c):

                        –

                        1 652 780

                        Ranníocaíocht ó CED (85 % de na costais iomlána)

                        –

                        1 404 863

               36.Costais na mbeart atá sainaitheanta sa tábla thuas mar bhearta faoi Airteagal 7(2)(b) den Rialachán maidir le CED, ní mó iad ná 35 % de na costais iomlána don phacáiste comhordaithe de sheirbhísí pearsantaithe. Dheimhnigh an Spáinn go ngabhann coinníoll leis na bearta sin, eadhon nach mór do na tairbhithe ar a bhfuiltear ag díriú a bheith rannpháirteach go gníomhach i ngníomhaíochtaí cuardaigh poist nó i ngníomhaíochtaí oiliúna.

               Tréimhse incháilitheachta caiteachais

               37.An 15 Deireadh Fómhair 2021, tosóidh an Spáinn ag soláthar na seirbhísí pearsantaithe do na tairbhithe ar a bhfuiltear ag díriú. Dá bhrí sin, an caiteachas ar na bearta, is caiteachas a bheidh incháilithe le haghaidh ranníocaíocht airgeadais ó CED ón 15 Deireadh Fómhair 2021 go dtí 24 mhí tar éis an dáta a thiocfaidh an Cinneadh Maoinithe i bhfeidhm.

               38.An 1 Deireadh Fómhair 2021, thosaigh an Spáinn ag tabhú an chaiteachais riaracháin chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 1 Deireadh Fómhair 2021 go ceann 31 mhí tar éis an dáta a thiocfaidh an Cinneadh Maoinithe i bhfeidhm.

               Comhlántacht maidir le gníomhaíochtaí atá á maoiniú ó chistí náisiúnta nó ó chistí an Aontais

               39.Maidir leis na bearta a bhfuil tuairisc orthu thuas agus atá ag fáil ranníocaíocht airgeadais ó CED, dheimhnigh an Spáinn nach bhfaighidís ranníocaíochtaí airgeadais freisin ó ionstraimí airgeadais eile de chuid an Aontais.

               40.Leis an bpacáiste comhordaithe de sheirbhísí pearsantaithe, comhlánaítear gníomhaíochtaí atá á maoiniú le cistí náisiúnta eile nó le cistí eile de chuid an Aontais, amhail na seirbhísí ginearálta socrúcháin sheachtraigh a thairgeann an tseirbhís fostaíochta phoiblí réigiúnach nó na pleananna socrúcháin sheachtraigh.

               Dul i gcomhairle leis na tairbhithe ar a bhfuiltear ag díriú, nó lena gcuid ionadaithe, nó leis na comhpháirtithe sóisialta agus le húdaráis áitiúla agus réigiúnacha

               41.Tá sé tugtha le fios ag an Spáinn gur cuireadh an pacáiste comhordaithe de sheirbhísí pearsantaithe i dtoll a chéile i gcomhairle leis na comhpháirtithe sóisialta (UGT
                  36
               , CCOO
                  37
               , CEPYME
                  38
                agus CEOE
                  39
               ). Pléadh an t‑iarratas ar an leibhéal polaitiúil ag cruinniú idirphlé shóisialta an 3 Nollaig 2020 agus an 16 Iúil 2021. Tionóladh cruinniú teicniúil an 26 Meitheamh 2021. Beidh na comhpháirtithe sóisialta páirteach freisin i gcur chun feidhme an phacáiste beart, mar a rinne siad i gcásanna CED roimhe seo a bhain le Aragón
                  40
               . D’iarr INAEM tuairimí ar Chomhlachas Mótarfheithiclí Aragón (CAAR) maidir le scileanna a bhfuil éileamh orthu agus leis an oiliúint is oiriúnaí chun go mbeidh na hoibrithe iomarcacha filleadh ar an obair in earnáil na mótarfheithiclí gan dua.

               Córais bhainistíochta agus rialaithe

               42.Tá tuairisc san iarratas ar an gcóras bainistíochta agus rialaithe lena sonraítear freagrachtaí na gcomhlachtaí lena mbaineann. Thug an Spáinn fógra don Choimisiún gurb iad na comhlachtaí a bhainistíonn agus a rialaíonn Ciste Sóisialta na hEorpa Plus a bhainisteoidh agus a rialóidh an ranníocaíocht airgeadais. Beidh INAEM ina chomhlacht idirmheánach don údarás bainistíochta.

               Na gealltanais a thug an Ballstát lena mbaineann

               43.Chuir an Spáinn na dearbhuithe uile ar fáil a bhfuil gá leo maidir leis na nithe seo a leanas:

               –cloífear le prionsabail na córa comhionainne agus an neamh‑idirdhealaithe maidir le rochtain ar na bearta atá beartaithe agus maidir le cur chun feidhme na mbeart sin,

               –comhlíonadh na ceanglais a leagtar síos sa dlí náisiúnta agus i ndlí an Aontais maidir le hiomarcaíochtaí comhchoiteanna,

               –na fiontair a rinne oibrithe a dhífhostú agus a lean dá gcuid gníomhaíochtaí tar éis dóibh na daoine lena mbaineann a leagan as, is fiontair iad a bhfuil a gcuid oibleagáidí dlíthiúla comhlíonta acu, agus riar déanta acu ar a gcuid oibrithe dá réir,

               –beidh cosc ar aon mhaoiniú dúbailte,

               –cloífidh an ranníocaíocht airgeadais ó CED le rialacha nós imeachta, sin agus le rialacha ábhartha an Aontais maidir le státchabhair.

               IMPLEACHTAÍ BUISÉADACHA

               Togra buiséadach

               44.Ní rachaidh CED thar uasmhéid bliantúil EUR 186 milliún (i bpraghsanna 2018), mar a leagtar síos in Airteagal 8 de Rialachán (AE, Euratom) Uimh. 2020/2093 ón gComhairle 17 Nollaig 2020 lena leagtar síos an creat airgeadais ilbhliantúil le haghaidh na mblianta 2021 go 2027
                  41
               .

               45.Tar éis dó an t‑iarratas a scrúdú i dtaca leis na coinníollacha a leagtar amach in Airteagal 13(1) agus (2) den Rialachán maidir leis an gCiste Eorpach um Choigeartú don Domhandú, agus tar éis dó an líon tairbhithe ar a bhfuiltear ag díriú, na gníomhaíochtaí atá beartaithe agus na costais mheasta a chur san áireamh, tá sé beartaithe ag an gCoimisiún EUR 1 404 863 a shlógadh as CED, sin 85 % de chostais iomlána na ngníomhaíochtaí atá beartaithe, chun ranníocaíocht airgeadais a sholáthar don iarratas.

               46.Maidir le CED a shlógadh, is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe, mar a leagtar síos i bpointe 9 den Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le smacht buiséadach, comhar i gcúrsaí buiséadacha agus bainistiú fónta an airgeadais, mar aon le hacmhainní dílse nua, lena n‑áirítear treochlár maidir le hacmhainní dílse nua a thabhairt isteach
                  42
               .

               Gníomhartha gaolmhara

               47.An tráth céanna a thíolacfaidh sé an togra seo le cinneadh CED a shlógadh, déanfaidh an Coimisiún togra a thíolacadh do Pharlaimint na hEorpa agus don Chomhairle le EUR 1 404 863 a aistriú chuig an líne bhuiséadach iomchuí.

               48.An tráth céanna a ghlac sé an togra seo le cinneadh CED a shlógadh, ghlac an Coimisiún cinneadh maidir le ranníocaíocht airgeadais arb é atá ann cinneadh maoiniúcháin de réir bhrí Airteagal 110 den Rialachán Airgeadais
                  43
               . Tiocfaidh an cinneadh airgeadais sin i bhfeidhm ar an dáta a fhaigheann an Coimisiún fógra faoi fhormheas an aistrithe bhuiséadaigh a dhéanfaidh Parlaimint na hEorpa agus an Chomhairle.

               2021/0356 (BUD)

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCiste Eorpach um Choigeartú don Domhandú d’Oibrithe Iomarcacha a shlógadh tar éis iarratas ón Spáinn – EGF/2021/004 ES / Aragón automotive

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 2021/691 ó Pharlaimint na hEorpa agus ón gComhairle an 28 Aibreán 2021 maidir leis an gCiste Eorpach um Choigeartú don Domhandú d’Oibrithe Iomarcacha (CED) agus lena n‑aisghairtear Rialachán (AE) Uimh. 1309/2013
                  44
               , agus go háirithe Airteagal 15(1) de,

               Ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir leis an smacht buiséadach, an comhar i gcúrsaí buiséadacha agus bainistiú fónta an airgeadais, mar aon le hacmhainní dílse nua, lena n‑áirítear treochlár maidir le hacmhainní dílse nua
                  45
                a thabhairt isteach, agus go háirithe pointe 9 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Is é is aidhm don Chiste Eorpach um Choigeartú don Domhandú d’Oibrithe Iomarcacha dlúthpháirtíocht a léiriú agus fostaíocht chuibhiúil inbhuanaithe a chur chun cinn san Aontas trí thacaíocht a thabhairt d’oibrithe iomarcacha agus do dhaoine féinfhostaithe a bhfuil deireadh tagtha lena ngníomhaíocht i gcás mórtheagmhais athstruchtúraithe, sin agus cúnamh a thabhairt dóibh filleadh ar obair chuibhiúil inbhuanaithe a luaithe is féidir.

               (2)Ní rachaidh CED thar uasmhéid bliantúil EUR 186 milliún (i bpraghsanna 2018) mar a leagtar síos in Airteagal 8 de Rialachán (AE, Euratom) 2020/2093 ón gComhairle
                  46
               .

               (3)An 26 Iúil 2021, chuir an Spáinn iarratas isteach ar CED a shlógadh i ndáil le hiomarcaíochtaí oibrithe san earnáil eacnamaíoch a aicmítear faoi aicmiú staidrimh gníomhaíochtaí eacnamaíocha sa Chomhphobal Eorpach (‘NACE’)
                  47
               , Athbhreithniú 2, Rannán 29 (Monarú mótarfheithiclí, leantóirí agus leathleantóirí) in ainmníocht chomhchoiteann na n‑aonad críche maidir le staidreamh (‘NUTS’)
                  48
                a bhaineann le Aragón (ES24) na Spáinne, réigiún atá ar leibhéal 2 NUTS. Bhí faisnéis bhreise ann mar fhorlíonadh ar an iarratas sin, faisnéis a soláthraíodh i gcomhréir le hAirteagal 8(5) de Rialachán (AE) Uimh. 2021/691. Comhlíonann an t‑iarratas sin na coinníollacha maidir le ranníocaíocht airgeadais ó CED, coinníollacha a leagtar síos in Airteagal 13 de Rialachán (AE) Uimh. 2021/691.

               (4)Dá bhrí sin, ba cheart CED a shlógadh chun ranníocaíocht airgeadais EUR 1 404 863 a sholáthar i leith an iarratais a chuir an Spáinn isteach.

               (5)Chun íoslaghdú a dhéanamh ar an am a theastaíonn chun úsáid a bhaint as CED, ba cheart feidhm a bheith ag an gcinneadh seo ón dáta a ghlactar é,

               TAR ÉIS AN CINNEADH SEO A GHLACADH:

               Airteagal 1

               Faoi chuimsiú bhuiséad ginearálta an Aontais le haghaidh na bliana airgeadais 2021, déanfar an Ciste Eorpach um Choigeartú don Domhandú d’Oibrithe Iomarcacha a shlógadh chun EUR 1 404 863 a sholáthar ina leithreasuithe i gcomhair gealltanas agus ina leithreasuithe íocaíochta.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh. Beidh feidhm aige ón [ó dháta a ghlactha]
                  49*.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 153, 3.5.2021, lch. 48.

                     (2)

                        Rialachán Tarmligthe (AE) 2019/1755 ón gCoimisiún an 8 Lúnasa 2019 lena leasaítear na hIarscríbhinní a ghabhann le Rialachán (CE) Uimh. 1059/2003 ó Pharlaimint na hEorpa agus ón gComhairle maidir le bunú aicmiú coiteann na n‑aonad críche maidir le staidreamh (NUTS). IO L 270, 24.10.2019, lgh. 1-56.

                     (3)

                        IO L 393, 30.12.2006, lch. 1.

                     (4)

                        I gcomhréir leis an gcúigiú mír d’Airteagal 7 de Rialachán (AE) Uimh. 2021/691.

                     (5)

                        Cuireadh an teorainn ama 12 seachtaine ar fionraí idir an 30 Aibreán 2021 agus an 3 Bealtaine 2021 i gcomhréir le hAirteagal 8(2) de Rialachán (AE) 2021/691.

                     (6)

                        Is éard is Confemetal ann Cónaidhm na nEagraíochtaí Gnó Miotail sa Spáinn, cónaidhm a dhéanann ionadaíocht ar 220 000 fiontar nó mar sin, agus ar bhreis agus milliún go leith oibrí.

                     (7)

                        Is é Anfac comhlachas monaróirí carranna na Spáinne.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (9)

                        Confemetal. An Nuachtlitir ‘Metal en cifras’
                  Uimh. 199
                  , Iúil 2021

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (11)

                  https://cincodias.elpais.com/cincodias/2021/07/22/companias/1626961844_041144.html

                     (12)

                  https://www.consultancy.eu/news/6273/global-chip-shortage-costs‑automotive-sector-90-billion

                     (13)

                        Ibid

                     (14)

                        Ford, Mercedes‑Benz, Renault, Seat, An Stellantis Group agus Volkswagen

                     (15)

                  https://www.silicon.es/la-falta-de-chips‑paraliza-la-industria-automovilistica-espanola-2440494

                     (16)

                  https://inaem.aragon.es/sites/default/files/recursos/detecta_ettes_21.pdf

                     (17)

                  https://inaem.aragon.es/cursos‑formacion

                     (18)

                  https://inaem.aragon.es/buscador-de-cursos‑cta

                     (19)

                  https://caaragon.com/

                     (20)

                  http://www.aragon.es/iaest
                   (An dífhostaíocht a bhí cláraithe, Meitheamh 2021)

                     (21)

                  https://www.facebook.com/GobAragon/posts/6537004519658572

                     (22)

                  https://datosmacro.expansion.com/paro-epa/espana-comunidades‑autonomas/aragon

                     (23)

                  https://ec.europa.eu/eurostat/statistics‑explained/index.php?title=Unemployment_statistics

                     (24)

                  http://www.aragon.es/iaest
                   (An dífhostaíocht a bhí cláraithe, Meitheamh 2021)

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                        Ardáin uathoibrithe ilúsáide is ea COBOTS nó róbait chomhoibríocha ar féidir iad a úsáid le haghaidh réimse ollmhór tascanna idir meilt agus snasú agus cothabháil meaisíní, tástáil fola nó pacáistiú bia.

                     (30)

                        Ceallraí feithiclí leictreacha hibrideacha.

                     (31)

                        Is eagraíocht sheachbhrabúsach é Grúpa Gníomhaíochta na hEarnála Mótarfheithiclí (AIAG), eagraíocht ina n‑oibríonn cuideachtaí i dtionscail na ngluaisteán i gcomhar le chéile chun costais agus castacht sa slabhra soláthair a laghdú. Áirítear ar chomhaltaí AIAG déantúsóirí domhanda buntrealaimh amhail GM, Boeing, Toyota, Tesla, Honda, Polaris, Volkswagen, Caterpillar, Nissan, Stellantis, etc. agus go leor dá sólathróirí páirteanna, lena n‑áirítear Adient, ZF, Aptive, Bosch, Tenneco, Continental, Magna, Lear, Dana, Freudenberg, i measc cuideachtaí eile.

                     (32)

                  https://www.miteco.gob.es/es/calidad‑y-evaluacion‑ambiental/temas/economia-circular/estrategia/

                     (33)

                        Chun deachúlacha a sheachaint, slánaítear na costais mheasta in aghaidh an rannpháirtí. Mar sin féin, ní dhéanann an slánú aon difear do chostas iomlán gach birt, arae tá sé sin fós mar a shonraítear san iarratas a chuir an Spáinn isteach.

                     (34)

                        Mar gheall ar an slánú, ní réitíonn na suimeanna iomlána le chéile.

                     (35)

                        Cuirtear an costas in aghaidh an rannpháirtí sa bheart seo ar fáil chun críoch léirithe, agus chun na gcríoch sin amháin, mar go mbeidh an costas iarbhír in aghaidh an rannpháirtí ag brath ar chás aonair gach oibrí agus ar a incháilitheacht/a hincháilitheacht le haghaidh na gcineálacha éagsúla dreasachtaí.

                     (36)

                  http://www.ugt.es

                     (37)

                  https://www.ccoo.es

                     (38)

                  https://www.cepyme.es

                     (39)

                  https://www.ceoe.es

                     (40)

                        EGF/2008/004 ES Castilla y León agus Aragón automotive, COM(2009) 150; EGF/2010/016 ES Aragón retail [Seirbhísí Miondíola Aragón], COM(2010) 615; EGF/2011/017 ES Aragón construction [Earnáil Foirgníochta Aragón], COM(2012) 290 agus EGF/2014/003 ES Aragón food and beverage services [Seirbhísí Bia agus Deochanna Aragón], COM(2014) 456.

                     (41)

                        IO L 433, 22.12.2020, lch. I/11.

                     (42)

                        IO L 433, 22.12.2020, lch. I/29.

                     (43)

                        Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012 IO L 193, 30.7.2018, lch. 1

                     (44)

                        IO L 153, 3.5.2021, lch. 48.

                     (45)

                        IO L 433, 22.12.2020, lch I/29.

                     (46)

                        Rialachán (AE, Euratom) Uimh. 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil do na blianta 2021 go 2027 (IO L 433, 22.12.2020, lch. I/11).

                     (47)

                        Rialachán (CE) Uimh. 1893/2006 ó Pharlaimint na hEorpa agus ón gComhairle an 20 Nollaig 2006 lena mbunaítear aicmiú staidrimh gníomhaíochtaí eacnamaíocha Athbhreithniú 2 NACE agus lena leasaítear Rialachán (CEE) Uimh. 3037/90 ón gComhairle chomh maith le Rialacháin CE áirithe maidir le fearainn shonracha staidrimh (IO L 393, 30.12.2006, lch. 1).

                     (48)

                        Rialachán Tarmligthe (AE) 2019/1755 ón gCoimisiún an 8 Lúnasa 2019 lena leasaítear na hIarscríbhinní a ghabhann le Rialachán (CE) Uimh. 1059/2003 ó Pharlaimint na hEorpa agus ón gComhairle maidir le bunú aicmiú coiteann na n‑aonad críche maidir le staidreamh (NUTS). IO L 270, 24.10.2019, lgh. 1-56.

                     (49)
                  *
                        An dáta le cur isteach ag an bParlaimint sula bhfoilsítear san IO é.